کۆنگرەو نەتەوەیی کوردستانی - کەنەکە جە ئەرەیاۋنایێۋنە سەبارەت بە ناڕازیەتی و ئاخێزو گەلێ ئێرانی و گەلو کوردی جە وەرهۆرز (ڕۆهەڵات)و کوردستانی هەڵۋێستش نیشانەدا و ئاشکارش کەرد: " ڕژێمو کۆمارو ئیسلامی ئێرانی دەیان ساڵێن سەرجەم جومگەکێ دەسەڵاتی و ژیۋای گەلێ ئێرانی و ڕۆژهەڵاتو کوردستانیش قۆرخێ کەردێنێ و ئازادی و دیمۆکراتیش خەفە کەردەن".
کەنەکە ئەرەیاۋنانش: "ڕژێمو ئێرانی جە خوڵقنای قەیرانێ و کێشە ناوچەیی و هەرێمیەکانە دەستش هەن و ئانێچە باجەکەش گەلێ ئێرانی مدانەش. ڕژێم جە جیاتی چارەسەری قەیران و کێشەکان، کەچی پەنا پەی زیندانی کەردەی، کوشتە و سەرکوتکەردەی مەبەرۆنە. کوشتارو وەحشیانەو خەڵکی ناڕازی ئێرانی و وەرهۆرزو کوردستانی جە چەند ڕووێ ۋیەردێنە سیاۋکاری ڕژێمی ئاخوندی نیشانە مدۆنە".
کۆنگرەو نەتەوەیی کوردستانی - کەنەکە سەرەڕاو شەرمەزار کەردەی کەردە دژە گەلەیەکانو ڕژێمو ئێرانی و کوشتارو جەماوەری ناڕازی، هامخەمی چەنی خانەوادەکانو قوربانیان نیشانە مدۆنە و داۋا جە گەلو کوردی جە هەر چوار بەشێ کوردستانی و پارت و  لایەنە کوردستانیەکانو وەرهۆرزو کوردستانی مەکەرۆنە پێوەرە پەشتیوانی جە ئاخێزە جەماوەریەکەو ئێرانی و ڕۆژهەڵاتو کوردستانی بکەرانێ.
